30 St Mary Axe
30 St Mary Axe (varasema nimega Swiss Re Building) on 41-korruseline ja 180 meetri kõrgune kõrghoone Londonis Suurbritannias. Kõrgtehnoloogiline hoone hüüdnimega Gherkin (eesti keeles 'kurk') valmis Ajutise Iiri Vabariikliku armee terrorirünnakus hävinud Baltic Exchange'i börsihoone krundil 2003. aastal ja avati 2004. aastal. Selle postmodernistlikus stiilis hoone projekteeris arhitektuuribüroo Foster + Partners. Hoone on Londoni sümbol ja see on üks kaasaegse arhitektuuri kuulsamaid näiteid.